ai4bharat/Pralekha huggingface dataset:
மத்திய அமைச்சரவை
அரசு தனியார் பங்களிப்பு  மூலம் நாட்டின் பல்வேறு பகுதிகளில் இந்தியத் திறன் நிறுவனம் அமைக்க மத்திய அமைச்சரவை ஒப்புதல்
அரசு தனியார் பங்களிப்பு மூலம் நாட்டின் பல்வேறு பகுதிகளில் இந்தியத் திறன் நிறுவனம் அமைக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. குறிப்பிட்ட இடங்களில் தேவை மற்றும் உட்கட்டமைப்பு வசதி அடிப்படையில் இந்திய திறன் நிறுவனத்தை மேம்படுத்தும் வாய்ப்புகள் ஆராயப்படும்.
பலன்கள்:
உயர்தர திறன் பயிற்சி, பயனுறு ஆராய்ச்சிக் கல்வித் தொழில்துறையுடன் நேரடி மற்றும் அர்த்தமுள்ள இணைப்பை ஏற்படுத்துவதன் மூலம் இந்தியப் பொருளாதாரத்தின் முக்கியத் துறைகள் சர்வதேச சந்தைப் போட்டியில் சிறந்து விளங்க இந்தத் திறன் நிறுவனம் துணை புரியும்.
நாடெங்கும் எதிர்கால ஆசைகளோடு இருக்கும் இளைஞர்கள் தரமான திறன் பயிற்சி பெற இந்த நிறுவனம் உதவும். மேலும் தொழில்துறைகளுடன் இருக்கும் தனது இணைப்பைக் கொண்டு இளைஞர்களுக்கு நல்ல வாய்ப்பை உறுதி செய்யவும், அந்தந்த துறைகளில் சர்வதேச சந்தைப் போட்டியில் சிறந்து விளங்கவும் இந்த நிறுவனம் வழிவகுக்கும்.
தனியார் துறை நிறுவனங்களின் நன்மைகளைக் கொண்டிருப்பதாலும் அரசாங்க நிலத்தை மூலதனமாக அளிப்பதாலும் நிபுணத்துவம், சிறந்த அறிவுத் திறன் மற்றும் போட்டித்தன்மை நிறைந்த புதிய நிறுவனங்கள் உருவாக இந்த ஒப்புதல் வழிவகுக்கும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய மோட்டார் வாகன விதிகளின் திருத்தத்திற்கான ப்ரேரணைகள்
தேசிய உரிமம் பெற்ற அனைத்து வர்த்தக வாகனங்களுக்கும் சுங்கச் சாவடிகளில் தானியங்கி முறையில் கட்டண வசூல் மற்றும் வாகன கண்காணிப்பு முறை கட்டாயமாக்கப்படுதல்
ஓட்டுனர் உரிமம் மற்றும் இதர சான்றிதழ்களின் டிஜிட்டல் வடிவமைப்பு முறைக்கு அனுமதி
புதிய வாகனங்களை பதிவு செய்ய தகுதி சான்றிதழ் தேவையில்லை
மத்திய மோட்டார் வாகன வரைவு சட்டத் திருத்தங்களை வெளியிட்டுள்ளது சாலைப் போக்குவரத்து மற்றும் நெடுஞ்சாலைத் அமைச்சகம். இதன்படி தேசிய உரிமம் பெறும் அனைத்து வர்த்தக வாகனங்களுக்கும் சுங்கச் சாவடிகளில் தானியங்கி முறையில் கட்டண வசூல் மற்றும் வாகன கண்காணிப்பு முறை கட்டாயமாக்கப்படுகிறது.
சுங்கச் சாவடிகளில் தானியங்கி முறையில் கட்டண வசூலுக்கான வசதி வாகனத்தில் பொருத்தப்பட்டிருப்பதை உறுதி செய்ய வாகனத்தின் முகப்பில் ஸ்டிக்கர் ஒட்டப்பட்டிருக்க வேண்டும். தேசிய உரிமம் பெற மேலும் பல நிபந்தனைகள் வரைவுத் திருத்தங்களில் இடம் பெற்றுள்ளன. தேசிய உரிமம் என்ற சொற்றொடர் முன்பகுதியிலும், பின் பகுதியிலும் பெரிய எழுத்துக்களில் காணப்பட வேண்டும். தொடர் சரக்கு வாகனங்களை பொறுத்தவரை தேசிய உரிமம் என்ற சொற்றொடர் வாகனத்தின் பின்புறத்திலும், இடதுபக்கத்திலும் காணப்பட வேண்டும். ஆபத்தான மற்றும் தீங்கு விளைவிக்கக் கூடிய பொருட்களை கொண்டுச் செல்லும் சரக்கு வாகனங்களின் மையப் பகுதி வெள்ளை நிறத்தில் இருக்க வேண்டும். வாகனத்தின் வகை குறித்த பெயர் சீட்டு வாகனத்தின் இருபுறங்களிலும் பின்பக்கத்திலும் காணப்பட வேண்டும். வாகனத்தின் முன்பகுதியிலும், பின்பகுதியிலும் வெளிச்சம் பட்டு பிரதிபலிக்கக் கூடிய டேப்கள் ஒட்டப்பட்டிருக்க வேண்டும்.
புது போக்குவரத்து வாகனங்களாக விற்கப்பட்ட முழுவதுமாக கட்டமைக்கப்பட்ட வாகனங்களை பதிவுச் செய்யும் போது தகுதி சான்றிதழ் தேவையில்லை என்பது திருத்தத்திற்கான ப்ரேரணைகளில் குறிப்பிடப்பட்டுள்ளது. இது போன்ற வாகனங்கள் பதிவு செய்யப்பட்ட தேதியில் இருந்து 2 வருட காலத்திற்கு தகுதி சான்றிதழ்கள் பெற்றிருப்பதாகவே கருதப்படும். 8 வருடங்கள் பழமையான வாகனங்களின் தகுதிச் சான்றிதழ் 2 வருட காலத்திற்கு புதுப்பிக்கப்படும் என்பதோடு 8 வருடங்களுக்கு மேலான பழமையான வாகனங்களின் தகுதி சான்றிதழ் ஒரு வருடத்திற்கு புதுப்பிக்கப்படும்.
ஓட்டுனர் உரிமம் மற்றும் மாசுக் கட்டுப்பாட்டுக்கான சான்றிதழ்கள் டிஜிட்டல் வடிவத்தில் கொண்டுச் செல்வதற்கும் திருத்த ப்ரேரணைகளில் வழிவகுக்கப்பட்டுள்ளது. சரக்குகளை ஏற்றிச் செல்லும் அனைத்து வாகனங்களிலும் அவற்றை மூடிய நிலையிலோ அல்லது பெட்டகங்களிலோ கொண்டு செல்ல வேண்டும். சரக்குகளை திறந்த வாகனத்தில் கொண்டு செல்ல வேண்டிய அவசியமிருந்தால், தார்பாலின் அல்லது அதற்குரிய வேறு பொருளை கொண்டு சரக்குகள் மூடிய நிலையில் கொண்டு செல்ல வேண்டும். எனினும் பிரித்து எடுத்துச் செல்ல முடியாத பெரும் பொருட்களை பெட்டக வாகனங்களிலோ அல்லது மூடியோ எடுத்துச் செல்ல இயலாத நிலையில் அவற்றை மூடாமல் எடுத்துச் செல்ல்லாம்.
இவை சார்ந்த அறிவிப்பை www.morth.nic.in என்ற மத்திய சாலைப் போக்குவரத்து மற்றும் நெடுஞ்சாலைத் துறையின் வலைதளத்தில் காணலாம். திருத்தத்திற்கான ப்ரேரணைகள் பற்றிய ஆலோசனைகளையும், ஆட்சேபணைகளையும் இணை செயலர்  சாலைப் போக்குவரத்து மற்றும் நெடுஞ்சாலைத் துறை, நாடாளுமன்ற சாலை, புதுதில்லி 110001 அல்லது js-tpt[at]gov[dot]in என்ற மின்னஞ்சல் முகவரிக்கோ இவ்வாண்டு ஆகஸ்ட் மாதம் 11-ந் தேதிக்குள் அனுப்ப வேண்டும்.
(Visitor Counter : 317
சுற்றுச்சூழல் மற்றும் வனத்துறை அமைச்சகம்
உலகளவில் ஒன்றிணைந்து வலுவான மீட்பு நடவடிக்கைகளில் ஈடுபடுவது அவசியம்: பாலியில் நடைபெற்ற ஜி20 சுற்றுச்சூழல் மற்றும் பருவநிலை அமைச்சர்கள் கூட்டத்தில் மத்திய அமைச்சர் திரு பூபேந்திர யாதவ் வலியுறுத்தல்
இந்தோனேசியாவின் பாலியில் புதனன்று நடைபெற்ற ஜி20 சுற்றுச்சூழல் மற்றும் பருவநிலை அமைச்சர்கள் இணை மாநாட்டில்  மத்திய சுற்றுச்சூழல், வனம் மற்றும் பருவநிலை மாற்றத்திற்கான அமைச்சர் திரு பூபேந்தர் யாதவ் கலந்துகொண்டார்.
G20 கூட்டத்தின் நிறைவு நாளில் பேசிய மத்திய அமைச்சர், உலகளவில் வலுவான மீட்பு மற்றும் பின்னடைவுக்காக ஒன்றிணைந்து செயல்பட வேண்டியதன் அவசியத்தை சுட்டிகாட்டினார். நிலையான வளர்ச்சிக்கான 2030 செயல் திட்டத்தின் இதயமாக இருப்பது இதுதான் என்பதை அவர் நினைவுபடுத்தினார்.
நிலையான மீட்பு நடவடிக்கைகள் நிலையான வளர்ச்சி இலக்குகளை நோக்கிச் செல்ல வேண்டும் என்று திரு யாதவ் கூறினார். அவர் தனது உரையில், பருவ நிலை மாற்றம் என்பது உலகளாவிய நிகழ்வாக இருந்தாலும், அதன் எதிர்மறையான தாக்கங்கள் குறிப்பாக, வளரும் நாடுகளில் உள்ள ஏழை மற்றும் பாதிக்கப்படக்கூடிய மக்கள், அதிகளவில் தாக்கத்திற்கு ஆளாகின்றனர் என்று வலியுறுத்தினார். இயற்கை வளங்களை அதிகம் சார்ந்திருக்கும் நிலை உள்ளது. ஆனால் பருவநிலை மாறுபாடு மற்றும் அதன் தாக்கத்தை சமாளிக்கும் திறன் குறைவாக உள்ளது. பருவநிலை மாற்ற நிகழ்வு என்பது நியாயமற்றதாக உள்ளது. வளரும் நாடுகளில் இருந்து குறைந்த பட்ச பங்களிப்பு செய்தவர்கள் புவி வெப்பமயமாதலின் தாக்கத்தால் மிகவும் கடுமையாக பாதிக்கப்படுவார்கள்.
2022 ஆம் ஆண்டு டிசம்பர் 1 ஆம் தேதி முதல் ஜி 20 தலைவர் பதவியை இந்தியா ஏற்கும் என்று அமைச்சர் யாதவ் கூட்டத்தில் தெரிவித்தார். 2023 ஆம் ஆண்டு ஜி 20 உச்சிமாநாட்டின் உச்சக்கட்டத்தை எட்டும். இந்தோனேஷிய தலைமையின் கீழ், இந்தியாவின் பல்வேறு நகரங்களில் கூட்டங்கள், பயிலரங்குகள், கருத்தரங்குகள் மற்றும் நேராக சென்று பார்வையிடும் நிகழ்வுகள் நடைபெறும் என்றார்.
கடந்த ஆண்டு நவம்பர் மாதத்தில் சிஓபி 26 –ல் உலக தலைவர்கள் உச்சி மாநாட்டில் நிலையான வளர்ச்சிக்கு புதிய மந்திரத்தை பிரதமர் திரு நரேந்திர மோடி வழங்கினார். கார்பன் அளவு குறைக்கப்பட்ட சுத்தமான எரிசக்தி, மற்றும் திறமையான தொழில்துறை வளர்ச்சி, நிலையான விவசாயம் ஆகியவற்றிற்கான இந்தியாவின் முயற்சியானது அனைவருக்கும் நிலையான வாழ்க்கையை உறுதிப்படுத்துகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1856020
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொய்வின்றி நடைபெற்று வருகிறது
நடப்பு கரீப் பருவ சந்தைக் காலத்தில் , கரீப் பருவப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப்பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப்பிரதேசம், ஒடிசா, மகாராஷ்டிரா, மத்தியப்பிரதேசம், பிகார், சத்திஸ்கர், கேரளா, மேற்கு வங்கம் மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 25 வரை 449.83 இலட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 360.09 இலட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டை விட இந்தாண்டு நெல் கொள்முதல் 24.91 சதவீதம் அதிகம். இந்தாண்டில் இது வரையிலான மொத்தக் கொள்முதலில், பஞ்சாப் மாநிலத்தில் மட்டும் 202.77 இலட்சம் மெட்ரிக் டன் கொள்முதல் செய்யப்பட்டுள்ளது.
நடப்பு கரீப் சந்தைக் காலத்தில் 55.49 இலட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருள்களுக்கு குறைந்தபட்ச ஆதரவு விலையாக ரூ.84928.10 கோடி பெற்றுள்ளனர்.
மேலும், மாநிலங்கள் வேண்டுகோள் படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப்பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்திலிருந்து 51.66 இலட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப்பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 இலட்சம் மெட்ரிக் டன் கொப்பரைத் தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683842
------
(Visitor Counter : 99
உள்துறை அமைச்சகம்
ஜம்மு காஷ்மீரில் தீவிரவாத சம்பவங்கள் குறைவு: மத்திய அமைச்சர் திரு.கிஷன் ரெட்டி தகவல்
மத்திய உள்துறை இணையமைச்சர் திரு.கிஷன் ரெட்டி, மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்று நேரத்தில் தப்லிகி ஜமாத்தின் தில்லி நிசாமுதின் தலைமையகத்தில், சமூக இடைவெளியின்றி ஏராளமானோர் கூடியிருந்தனர். இதுவே, பலருக்கு கொரோனா தொற்று பரவ காரணமாக இருந்தது. அதனால் தப்லிகி ஜமாத் அமைப்பைச் சேர்ந்த 2361 பேரை தில்லி போலீசார் கடந்த மார்ச் 29ம் தேதி வெளியேற்றினர். 233 பேர் கைது செய்யப்பட்டனர்.
ஜம்மு காஷ்மீரில் கடந்தாண்டு ஆகஸ்ட் 5ம் தேதிக்குப்பின் தீவிரவாத சம்பவங்கள், கல் எறிதல் சம்பவங்கள், அப்பாவி மக்கள் கொல்லப்படுவது, வீரர்கள் உயிரிழக்கம் சம்பவங்கள் குறைந்துள்ளன. 2019ம் ஆண்டு ஆகஸ்ட் 5ம் தேதிக்கு முன்பு 393 நாட்களில் 443 தீவிரவாத சம்பவங்கள் நடந்தன. அதற்கு பிந்தைய 393 நாட்களில் தீவிரவாத சம்பவங்கள் 206 ஆக குறைந்துள்ளன.
பெண்களுக்கு எதிரான குற்றங்கள் மீது நடவடிக்கை எடுக்கும் அதிகாரம் மாநிலம் சம்பந்தப்பட்டது என்றாலும், மத்திய அரசும் பல நடவடடிக்கைகளை எடுத்துள்ளது. பாலியல் குற்றங்களுக்கு எதிராக நடவடிக்கை எடுக்க குற்றவியல் சட்ட திருத்தம் 2013 கொண்டு வரப்பட்டது. ஆபாச படங்கள் குறித்து புகார் தெரிவிக்க சைபர் கிரைம் இணையதளத்தை மத்திய உள்துறை அமைச்சகம் 2018ம் ஆண்டு தொடங்கியது.
மத்திய ஆயுதப்படை போலீசாருக்காக 119 பெரிய கேன்டீன்கள், 1871 துணை கேன்டீன்கள் 10 சிறிய கேன்டீன்கள் இயங்குகின்றன.
••••••••••••
(Visitor Counter : 94
ரெயில்வே அமைச்சகம்
ரயில்வே மருத்துவமனைகளில் 86 ஆக்ஸிஜன் ஆலைகள் அமைக்கப்படவுள்ளன
கொவிட்-19க்கு எதிரான போராட்டத்தில், தனது மருத்துவமனைகளின் வசதிகளை மேம்படுத்தும் நடவடிக்கையில் இந்திய ரயில்வே ஈடுபட்டுள்ளது. நாடு முழுவதும் 86 ரயில்வே மருத்துவமனைகளில் மிகப் பெரிய அளவில் திறனை அதிகரிக்கத் திட்டமிடப்பட்டுள்ளது. இங்கு நான்கு ஆக்ஸிஜன் ஆலைகள் செயல்பாட்டில் உள்ளன. மேலும் 52 ஆக்ஸிஜன் ஆலைகளை அமைக்க ஒப்புதல் வழங்கப்பட்டுள்ளது. இவற்றில் 30 ஆக்ஸிஜன் ஆலைகள் அமைக்கும் பணி பல கட்டங்களில் நடந்து வருகின்றது. அனைத்து ரயில்வே கொவிட் மருத்துவமனைகளிலும், ஆக்ஸிஜன் ஆலைகள் அமைக்கப்படவுள்ளன.
ரயில்வே வாரியம் கடந்த 4ம் தேதி அனுப்பிய கடிதத்தில், ஒவ்வொரு ஆக்ஸிஜன் ஆலை அமைப்பதற்கும் ரூ.2 கோடி வரை அனுமதிக்க பொது மேலாளர்களுக்கு கூடுதல் அதிகாரம் வழங்கப்பட்டுள்ளதாகத் தெரிவித்துள்ளது.
ரயில்வே மருத்துவமனை மேம்பாட்டுக்காக பல நடவடிக்கைகள் தொடங்கப்பட்டுள்ளன. கொவிட் சிகிச்சைக்கான படுக்கைகளின் எண்ணிக்கை 2539-லிருந்து 6972-ஆக அதிகரிக்கப்பட்டுள்ளது. கொவிட் மருத்துவமனைகளில் ஐசியு படுக்கைகளின் எண்ணிக்கை 273-லிருந்து 573-ஆக அதிகரிக்கப்பட்டுள்ளது.
வென்டிலேட்டர்களின் எண்ணிக்கை 62-லிருந்து 296-ஆக அதிகரிக்கப்பட்டுள்ளது. ரயில்வே மருத்துவமனைகளில் பிபாப் இயந்திரங்கள், ஆக்ஸிஜன் செறிவூட்டிகள், ஆக்ஸிஜன் சிலிண்டர்கள் போன்றவை வழங்க தொடர்ச்சியான முயற்சிகள் மேற்கொள்ளப்படுகின்றன. கொவிட் பாதிப்பு ஏற்பட்ட ஊழியர்களை, குழுவில் உள்ள மருத்துவமனைகளில் பரிந்துரை அடிப்படையில் அனுமதிப்பதற்கான அறிவுறுத்தல்களையும் ரயில்வே வழங்கியுள்ளது.
ரயில்வே மருத்துவமனைகளில் மேற்கொள்ளப்படும், மிகப் பெரிய அளவிலான திறன் மேம்பாடு, மருத்துவ அவசர நிலையை கையாள சிறந்த கட்டமைப்பு வசதியை வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719555
-----
(Visitor Counter : 186
பிரதமர் அலுவலகம்
ரயில்வே துறையை நவீனமயமாக்க கடந்த சில ஆண்டுகளில் இதற்கு முன் செய்யப்படாத பணிகள் மேற்கொள்ளப்பட்டுள்ளன: பிரதமர் மோடி
சமீப காலமாக ரயில்வே கட்டமைப்பு மேம்பாட்டில் மாற்றம் ஏற்பட்டுள்ளதை பிரதமர் சுட்டிக் காட்டினார். இந்த மாற்றம், ரயில்வே நவீனமயமாக்கத்தில், இதற்கு முன் இல்லாத அளவுக்கு முன்னேற்றத்தை ஏற்படுத்தியுள்ளது.
நாட்டின் பல பகுதிகளில் இருந்து, கெவாடியாவுக்கு, 8 ரயில்கள் தொடங்கி வைக்கும் நிகழ்ச்சி மற்றும் குஜராத்தில் பல ரயில்வே திட்டங்களை தொடங்கி வைக்கும் நிகழ்ச்சியில், பிரதமர் திரு நரேந்திர மோடி கூறியதாவது:
முன்பெல்லாம், ஏற்கனவே இருந்த ரயில்வே கட்டமைப்புகளில் மட்டும் கவனம் செலுத்தப்பட்டது. புதிய சிந்தனை அல்லது புதிய தொழில்நுட்பத்தில் கவனம் செலுத்தப்படவில்லை. இந்த அணுகு முறையை மாற்ற வேண்டும் என உணரப்பட்டது. அதனால், சமீப காலங்களில், ஒட்டு மொத்த ரயில்வே முறையை மாற்றுவதற்கான விரிவான பணிகள் மேற்கொள்ளப்பட்டன. பட்ஜெட்டுக்குள் பணிகளை முடிப்பது, புதிய ரயில்கள் அறிவிப்பதோடு பணிகள் முடியவில்லை. பல பிரிவுகளில் மாற்றங்கள் நடந்தன. தற்போதைய கெவாடியா திட்டத்தை குறித்த காலத்துக்குள் முடிக்க பன்முக கவனம் செலுத்தப்பட்டது.
பிரத்தியேக சரக்கு ரயில் வழித்தடம் இன்னொரு உதாரணம். இத்திட்டம் கடந்த 2006-2014 வரை கோப்புகளில் மட்டுமே இருந்தது. ஒரு கிலோ மீட்டர் தூரம் கூட சரக்கு ரயில் பாதை அமைக்கப்படவில்லை. தற்போது 1,100 கி.மீ தூர பிரத்யேக சரக்கு ரயில் வழித்தடம் இன்னும் சில மாதங்களில் முடிவடையவுள்ளது.
இவ்வாறு பிரதமர் திரு நரேந்திர மோடி பேசினார்.
------
(
எரிசக்தி அமைச்சகம்
அக்டோபர் மாதம் ஏற்பட்ட வெள்ளப்பெருக்கால் பாதிக்கப்பட்ட உத்தரகாண்டை மறுகட்டமைத்து மறுசீரமைக்க மின்சார அமைச்சகம் முன்வந்துள்ளது
அக்டோபர் மாதம் ஏற்பட்ட வெள்ளப்பெருக்கால் பாதிக்கப்பட்ட உத்தரகாண்டை மறுகட்டமைத்து மறுசீரமைக்க மின்சார அமைச்சகம் முன்வந்துள்ள நிலையில், உத்தரகாண்ட் பேரழிவு மேலாண்மை அமைச்சர் திரு டி எஸ் ராவத்திடம் ரூ 22.5 கோடிக்கான காசோலையை மத்திய மின்சார அமைச்சர் திரு ஆர் கே சிங் இன்று வழங்கினார்.
அம்மாநில முதல்வர் திரு புஷ்கர் சிங் தாமி காணொலி மூலம் இந்த நிகழ்ச்சியில் கலந்து கொண்டார். உத்தரகாண்ட் மாநில அரசுக்கு உதவுவதற்காக உடனடி நடவடிக்கைகளை எடுத்த மின்சாரத் துறை மத்திய பொதுத்துறை நிறுவனங்களை திரு ஆர் கே சிங் பாராட்டினார்.
இந்த நெருக்கடி காலத்தில் உத்தரகாண்டிற்கு உதவ மத்திய அரசு உறுதி கொண்டுள்ளதாக அவர் கூறினார். கொரோனா காலத்தில் கூட மக்களுக்கு உதவ மின்சார துறை மத்திய பொதுத்துறை நிறுவனங்கள் முன்வந்ததை அவர் சுட்டிக்காட்டினார்.
நெருக்கடி காலத்தில் உதவுவதற்காக மத்திய மின்சார துறை அமைச்சருக்கும் அனைத்து மத்திய பொதுத்துறை நிறுவனங்களுக்கும் முதல்வர் திரு புஷ்கர் சிங் தாமி நன்றி தெரிவித்தார்.
மின்சாரத் துறை இணை அமைச்சர் திரு கிரிஷன் பால் குர்ஜார், மின்சார அமைச்சக செயலாளர் திரு அலோக் குமார் மற்றும் மின்சார துறை மத்திய பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்கள் நிகழ்ச்சியில் பங்கேற்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1774200
சமூக நிதி மற்றும் அதிகாரமளித்தல் அமைச்சகம்
இதர பிற்படுத்தப்பட்ட பிரிவினருக்கான விளிம்பு நிலையை அகற்றும் உத்தேசம் இல்லை
கிரிமிலேயர் எனப்படும் விளிம்பு நிலையை அகற்றும் உத்தேசம் எதுவும் இல்லை என்று மத்திய சமூக நீதி மற்றும் அதிகாரமளித்தல் அமைச்சகம் தெரிவித்துள்ளது.
இடஒதுக்கீடு குறித்த இந்திரா சாவ்னி என்பவர் தொடர்ந்த வழக்கில் உச்சநீதிமன்றம் பிறப்பித்த உத்தரவின் அடிப்படையில் மத்திய அரசு விளிம்பு நிலை என்னும் கோட்பாடு செயல்படுத்தப்பட்டு வருகிறது.
இதர பிற்படுத்தபட்டோர் பிரிவில் உப பிரிவை ஆராய்வதற்காக அரசியல் சாசனத்தின் 340ஆவது பிரிவின் கீழ் ஆணையம் ஒன்றை 2017 அக்டோபர் 2-ஆம் தேதி மத்திய அரசு அமைத்தது. 11.10.2017 முதல் இந்த ஆணையம் செயல்படத் தொடங்கியது. குழுவை அமைப்பதில் காலதாமதம் ஏற்படவில்லை.
ஆந்திரா, தெலங்கானா உள்ளிட்ட சில மாநிலங்கள் இதர பிற்படுத்தப்பட்ட பிரிவுகளின் உப பிரிவு இடஒதுக்கீட்டில் துணைப் பிரிவுகளை அறிமுகம் செய்துள்ளது. இதுகுறித்து இதர பிற்படுத்தப்பட்டோருக்கான ஆணையம் ஆய்வு செய்து வருகிறது.
மத்திய சமூக நீதி மற்றம் அதிகாரமளித்தல் துறை இணையமைச்சர் திரு.கிருஷன் பால் குர்ஜார் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.13 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.13 கோடிக்கும் அதிகமான  டோஸ்கள் செலுத்தப்பட்டுள்ளன. 2,44,45,929 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.36 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,158 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,09,335.
இந்தியாவில் கடந்த 24 மணி நேரத்தில் 2,685 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,47,637 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.93 கோடி . வாராந்திரத் தொற்று 0.54 சதவீதமாக உள்ளது. தினசரித் தொற்று விகிதம் 0.60 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828881
•••••••••••••
(Visitor Counter : 109
தொழிலாளர் மற்றும் வேலைவாய்ப்பு அமைச்சகம்
குறைந்தபட்ச ஊதியத்தின் அமலாக்கம்
1948-ம் ஆண்டு குறைந்தபட்ச ஊதிய சட்டத்தின் அம்சங்கள் மத்திய, மாநில அரசுகளால் அவற்றுக்குரிய எல்லை வரம்புகளுக்குள் அமலாக்கப்படுகின்றன. இந்த சட்டத்தை செயல்படுத்தாவிட்டால் சம்பந்தப்பட்டவர்கள் மீது சட்டப்படியான நடவடிக்கை எடுக்கப்படுகிறது.
இதன்படி மத்திய அரசுக்கு உட்பட்ட எல்லைவரம்புக்குள் 2021-22-ல் தொழிலாளர்களிடம் இருந்து 5297 உரிமைகோரல்கள் பெறப்பட்டு, 2102 குறித்து முடிவு செய்யப்பட்டன. இவற்றின் மூலம் 7487 தொழிலாளர்களுக்கு ரூ. 17,77,22,490 பைசல் செய்யப்பட்டது.
மத்திய தொழிலாளர் நலன் மற்றும் வேலைவாய்ப்புத்துறை இணையமைச்சர் திரு ராமேஸ்வர் தெலி மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1846960
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய கடல் வேளாண் தினம்: மீனவர்கள், விஞ்ஞானிகள், தொழில்முனைவோர் கலந்துரையாடல்.
தேசிய கடல் வேளாண் தினம்  கடைபிடிக்கப்படுவதை ஒட்டி, மத்திய அரசின் மீன் வள அமைச்சகத்தின் கீழ் வரும் மீன் வளத் துறையும் தேசிய மீன் வள வாரியமும்  இணைந்து இணையவழிக் கருத்தரங்கை  இன்று நடத்தின. இந்நிகழ்ச்சியில் மத்திய மீன்வளம் மற்றும் கால்நடைப் பராமரிப்பு – பால்வள அமைச்சர் கிரிராஜ் சிங், மீன்வளத் துறை இணையமைச்சர் பி.சி. சாரங்கி, மத்திய அரசின் மீன் வளத்துறைச் செயலாளர் டாக்டர். ராஜீவ் ரஞ்சன், துறை அதிகாரிகள் ஆகியோர் பங்கேற்றனர்.
மீன் வளத்துறையின் விஞ்ஞானிகளான டாக்டர். கே.எச். அலிகுனி , டாக்டர். எச்.எல். சவுத்ரி  ஆகியோர் நினைவாக ஆண்டுதோறும் ஜூலை 10ஆம் தேதி தேசிய கடல்வேளாண் தினம்  என்று கடைப்பிடிக்கப்படுகிறது.
இதை ஒட்டி ஏற்பாடு செய்யப்பட்ட இணையவழிக் கருத்தரங்கில் நாட்டின் பல்வேறு பகுதிகளைச் சேர்ந்த மீனவர்கள், அலுவலர்கள், விஞ்ஞானிகள், தொழில்முனைவோர் ஆகியோருடன் கலந்துரையாடிய மத்திய மீன்வளம், கால்நடைப் பராமரிப்பு, பால் வளத் துறை அமைச்சர் கிரிராஜ் சிங், “மீனவர்களின் மீன்வளத் தொழிலின் மேம்பாட்டுக்காக பிரதம மந்திரி மீன் வளத் திட்டம்  உருவாக்கப்பட்டுள்ளது” என்றார்.
“இத்திட்டத்திற்காக வரும் ஐந்தாண்டுகளுக்கு அதிகமான நிதியாக மொத்தம் ரூ. 20,050 கோடி அளவுக்கு ஒதுக்கப்பட்டுள்ளது. நீலப் புரட்சியின் விளைவாக நிகழ்த்தப்பட்ட சாதனைகளின் பலன்களை ஒருங்கிணைக்கும் வகையிலும், நீலப்புரட்சியை  பொருளாதாரப் புரட்சியாக  மாற்றும் வகையிலும் இத்திட்டம் செயல்படும்.
”மீனவர்களின் உற்பத்தி, உற்பத்தித் திறன், தரம், தொழில்நுட்பம், மீன் பிடிப்புக் காலத்தை அடுத்துள்ள கட்டுமானம், மேலாண்மை, நவீனமயமாக்கல், உற்பத்தியின் தரத் தொடர்ச்சி, கண்டறியும் திறன் ஆகியவற்றில் உள்ள குறைகளைத் தீர்க்க நடவடிக்கை எடுக்கப்படும். அத்துடன், மீன் வள மேலாண்மையை வலுவாக்கவும், மீனவர் நலனை மேம்படுத்தவும் நடவடிக்கை எடுக்கப்படும்” என்றும் அமைச்சர் தெரிவித்தார்.
(Visitor Counter : 139
|
நுகர்வோர் நலன், உணவு மற்றும் பொது விநியோகம் அமைச்சகம்
|
கடந்த வருடத்தின் இதே காலகட்டத்துடன் ஒப்பிடும் போது 12.12% அதிக கோதுமை கொள்முதல் செய்யப்பட்டுள்ளது
தற்போதைய ராபி சந்தைப்படுத்துதல் பருவம் 2021-22-ன் போது உத்தரப் பிரதேசம், பிகார், ராஜஸ்தான், குஜராத், இமாச்சலப் பிரதேசம் மற்றும் ஜம்மு காஷ்மீர் ஆகிய மாநிலங்களில் குறைந்தபட்ச ஆதரவு விலைக்கு கோதுமை கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 373.22 லட்சம் மெட்ரிக் டன் கோதுமை கொள்முதல் செய்யப்பட்ட நிலையில், இந்தாண்டு ஜூன் 8 வரை 418.47 லட்சம் மெட்ரிக் டன் கொள்முதல் செய்யப்பட்டுள்ளது.
இது வரை கொள்முதல் செய்யப்பட்டதில் இது தான் அதிக அளவு ஆகும். முந்தைய அதிக கொள்முதலாக, 2020-21-ன் ராபி பருவத்தில் செய்யப்பட்ட 389.92 லட்சம் மெட்ரிக் டன் இருந்தது.
குறைந்தபட்ச ஆதரவு விலையான ரூ 82,648.38 கோடியுடன் சுமார் 46 லட்சம் விவசாயிகள் நடப்பு ராபி சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
தற்போதைய காரிப் சந்தைப்படுத்துதல் பருவம் 2020-21-ன் போது குறைந்தபட்ச ஆதரவு விலைக்கு நெல் கொள்முதலும் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 736.50 லட்சம் மெட்ரிக் டன் நெல் கொள்முதல் செய்யப்பட்ட நிலையில், இந்தாண்டு ஜூன் 8 வரை 816.65 லட்சம் மெட்ரிக் டன் நெல்  கொள்முதல் செய்யப்பட்டுள்ளது.
குறைந்தபட்ச ஆதரவு விலையான ரூ 1,54,184.14 கோடியுடன் சுமார் 120.89 லட்சம் விவசாயிகள் நடப்பு காரிப் சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
நெல் கொள்முதல் இதுவரை இல்லாத வகையில் மிகவும் அதிக அளவில் செய்யப்பட்டுள்ளது.
இதற்கு முந்தைய அதிக அளவாக, 2019-20-ல் கொள்முதல் செய்யப்பட்ட 773.45 லட்சம் மெட்ரிக் டன் இருந்தது.
மேலும், மாநிலங்களிலிருந்து வந்திருந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, மத்தியப் பிரதேசம், உத்தரப் பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்தில் குறைந்தபட்ச ஆதரவு விலை திட்டத்தின் கீழ் 107.83 லட்சம் மெட்ரிக் டன் பருப்பு மற்றும் எண்ணெய் விதைகளை கொள்முதல் செய்ய ஒப்புதல் வழங்கப்பட்டுள்ளது.
2021 ஜூன் 8 வரை, 7,80,432.88 மெட்ரிக் டன் எடையிலான தானியங்களை ரூபாய் 4,077.48 கோடி குறைந்தபட்ச ஆதரவு விலைக்கு, தமிழ்நாடு, கர்நாடகா, ஆந்திரப் பிரதேசம், மத்தியப் பிரதேசம், மகாராஷ்டிரா, குஜராத், உத்தரப் பிரதேசம், தெலங்கானா, ஹரியானா மற்றும் ராஜஸ்தான் ஆகிய மாநிலங்களில் உள்ள 4,62,440 விவசாயிகள் பயனடையும் வகையில் தனது முகமைகள் மூலம் அரசு கொள்முதல் செய்துள்ளது.
அதே போன்று, 5089 மெட்ரிக் டன் கொப்பரை கர்நாடகா மற்றும் தமிழ்நாட்டில் உள்ள 3961 விவசாயிகளிடம் இருந்து ரூபாய் 52.40 கோடி குறைந்தபட்ச ஆதார விலைக்கு கொள்முதல் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1725689
-----
அறிவியல் மற்றும் தொழில்நுட்பத்துறை
மேம்பட்ட ஆராய்ச்சிக்கான ஜவஹர்லால் நேரு மையத்தில் மேம்படுத்தப்பட்ட பொருட்களுக்கான பள்ளிக்கு அடிக்கல் நாட்டப்பட்டது
மேம்படுத்தப்பட்ட ஆராய்ச்சிக்கான ஜவஹர்லால் நேரு மையத்தின் அனைத்து ஆராய்ச்சி நடவடிக்கைகளையும் ஒருங்கிணைக்க மேம்படுத்தப்பட்ட பொருட்களுக்கான பள்ளிக்கு நேற்று அடிக்கல் நாட்டப்பட்டது. கடந்த 30 வருடங்களாக உள்நாட்டிலும் உலக அளவிலும் பொருட்கள் ஆராய்ச்சியில் முன்னோடியாக இந்த மையம் திகழ்கிறது.
பெங்களூரு அருகே ஜக்கூர் என்னுமிடத்தில் உள்ள மேம்படுத்தப்பட்ட ஆராய்ச்சிக்கான ஜவஹர்லால் நேரு மையத்தின் கிளையில் நடைபெற்ற இந்த விழாவில், மத்திய அரசின் அறிவியல் மற்றும் தொழில்நுட்பத்துறை செயலாளர் திரு டாக்டர் எஸ் சந்திரசேகர் கலந்து கொண்டார்.
புதிய சிந்தனைகள், புதிய எண்ண வடிவங்கள், புதிய வசதிகள் ஆகியவற்றுக்கு புதிய கட்டடம் வழி வகுக்கும் என்று அவர் தெரிவித்தார். 2047-ஆம் ஆண்டில் இந்தியாவின் 100-வது சுதந்திர தினம் கொண்டாடப்படும் வேளையில், ஆராய்ச்சி மற்றும் இதர துறைகளில் இந்தியாவின் நோக்கங்களை, மேம்படுத்தப்பட்ட ஆராய்ச்சிக்கான ஜவஹர்லால் நேரு மையத்தின் நடவடிக்கைகள் மூலம் உணர முடியும் என்று அவர் கூறினார்.
இவ்விழாவில் பேசிய அந்த மையத்தின் தலைவர் பேராசிரியர் குல்கர்னி, மேம்படுத்தப்பட்ட ஆராய்ச்சிக்கான ஜவஹர்லால் நேரு மையத்தின் ஆராய்ச்சி நடவடிக்கைகள், சர்வதேச அளவில் புகழ் பெற்றது என்றும், அதன் பேராசிரியர்கள் இந்தியாவிலும், உலக அளவிலும் சிறந்து விளங்குவதாகவும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803167
ரெயில்வே அமைச்சகம்
போக்குவரத்து கல்வியில் ஒத்துழைப்பை மேம்படுத்துவதற்கு இந்திய – ரஷ்யக் கூட்டமைப்பு இடையே புரிந்துணர்வு ஒப்பந்தம் கையெழுத்தானதன் விவரம் மத்திய அமைச்சரவைக்கு தெரிவிக்கப்பட்டது
ரஷ்யாவுடன் 5.10.2018 அன்று கையெழுத்தான புரிந்துணர்வு ஒப்பந்தம் மற்றும் ஒத்துழைப்பு ஒப்பந்த விவரம் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக்கு தெரிவிக்கப்பட்டது.
- போக்குவரத்து கல்வியில் ஒத்துழைப்பு மேம்பாட்டிற்காக ரஷ்யக் கூட்டமைப்பின் போக்குவரத்து அமைச்சகத்துடன் புரிந்துணர்வு ஒப்பந்தம்.
- ரயில்வே துறையில் தொழில்நுட்ப ஒத்துழைப்புக்காக ரஷ்ய ரயில்வேயின் கூட்டு நிறுவனத்துடன் ஒத்துழைப்பு ஒப்பந்தம்.
ரயில்வே துறையில் ஏற்பட்டுள்ள அண்மைக்கால வளர்ச்சி மற்றும் ஞானத்தைப் பகிர்ந்து கொள்ளவும், கலந்துரையாடவும் இந்திய ரயில்வேக்கு இடமளிப்பவை இந்த ஒப்பந்தங்கள். தொழில்நுட்ப வல்லுனர்கள், அறிக்கைகள், தொழில்நுட்ப ஆவணங்கள் ஆகியவற்றை பரிமாறிக்கொள்ளவும் குறிப்பிட்ட தொழில்நுட்பம் குறித்த பயிற்சி கருத்தரங்குகள் மற்றும் பயிலரங்குகள் நடத்தவும், அறிவு பகிர்வுக்கான கலந்துரையாடல்களை மேற்கொள்ளவும் இந்த ஒப்பந்தங்கள் வகை செய்கின்றன.